Det viser en opgørelse over falske alarmer, som SOK netop har lavet, skriver metroXpress.
»Det er bestemt ikke gratis at sætte en stor eftersøgning i gang, og den involverer mange forskellige mennesker og myndigheder. Derfor vil jeg opfordre til, at man lader badedyret og luftmadrassen blive hjemme i tilfælde af fralandsvind,« siger orlogskaptajn Carsten Bryrup, SOK's hovedkvarter i Århus.
SOK opgør ikke de præcise omkostninger ved hver enkelt redningsaktion, men alene det at få en helikopter i luften i en time menes at koste i omegnen af 30.000 kroner. Dertil kommer alle de andre både, kuttere og politifolk på land, der kan involveres i en aktion.
JP